Public procurement notice: Contract Notice
Published: 2021-06-29
Buyer: MVM Démász Áramhálózati Kft.
Country: HU
Contract type: Services
Procedure: Negotiated procedure
CPV classification: 72212517 | 72224100: Systems implementation planning services
Submission deadline: 2021-07-26
Award criteria: The most economic tender

Technical requirements: Egységes munkairányítási rendszer bevezetése, üzemeltetése, karbantartási és oktatási feladatainak ellátása az MVM Vállalkozáscsoport három hálózati elosztó társaságánál.
6724 Szeged, Kossuth Lajos sugárút 64-66., 6724 Szeged, Pulcz u. 44., 1081 Budapest II. János Pál pápa tér 20.
Mennyisége: 1 db új, egységes - az MVM Üzemi IT architektúrájába illeszkedő -, korszerű munkairányítási rendszer bevezetése, üzemeltetése, karbantartási és oktatási feladatainak ellátása.
A közbeszerzési eljárás keretszerződés megkötésére irányul. A keretszerződés tartalmazza az egységes munkairányítási rendszer megvalósítását 24 hónapon belül (ennek része a teljeskörű éles üzemi indulást követő kiemelt fejlesztői támogatási időszak is (min. 6 hónap), továbbá annak 36 hónapig történő üzemeltetését, valamint 600 mérnöknap továbbfejlesztési keretet, amely utóbbi 70 %-ára vállal lehívási kötelezettséget AK.
— Geo-redundáns (legalább aktív - passzív) éles üzemi, valamint teszt, fejlesztő munkairányítási rendszer (szoftverek) leszállítása, MVM környezetében való implementálása
— Egyéb, a Munkairányítási rendszerhez szükséges szoftver eszközök telepíthető formában, beleértve a harmadik féltől származó eszközöket is
— Az elkészült rendszer komponenseinek verziókövetett forráskódja (megjegyzésekkel ellátva) és kapcsolódó dokumentáció
— A teljes megvalósított implementáció leírása, egyedi fejlesztések, beállítások, integrációk dokumentációja
— SUSE Linux vagy MS Windows / IBM AIX Operációs rendszer licencek szállítása (amennyiben a MIR rendszer működéséhez nem a felsoroltak szerinti Operációs rendszer szükséges, akkor annak a szállítása nyertes pályázó feladatae)*
— Oracle / Microsoft / DB2 relációs adatbáziskezelő licenc szállítása (amennyiben a MIR rendszer működéséhez nem a felsoroltak szerinti adatbáziskezelő rendszer szükséges, akkor annak szállítása a nyertes pályázó feladata)*
— Kapcsolódó, nem a szállítás terjedelmébe tartozó rendszerek (a műszaki specifikáció “Adatkapcsolatok” fejezetében felsoroltak, pl. hibabejelentő-, SCADA-, ügyfélszolgálati-, eszköznyilvántartási-, GIS, dokumentummenedzsment-, adattárház- rendszerek, beleértve az SAP MVM-ben működő moduljait) a MIR bevezetése miatt megvalósítandó fejlesztései
A *-gal jelölt pontok esetében a Megrendelő biztosítja a licenszeket, amennyiben a felsorolt operációs rendszerek, illetve adatbáziskezelő licencek kerülnek a megvalósítás során alkalmazásra, mivel azok rendelkezésére állása biztosított. Amennyiben más operációs rendszer vagy adatbáziskezelő licenc szükséges, akkor az a Vállalkozó szállítási terjedelmébe tartozik.
A bevezetendő Munkairányítási rendszernek az MVM Csoport jelenlegi hálózati elosztó társaságai által kezelt, mintegy 2 millió fogyasztási hely, valamint kapcsolódó fogyasztói-, elosztóhálózati infrastruktúra üzemeltetési és beruházási feladatainak nagyszámú és szerteágazó munkavégzését kell támogatnia. Az elosztótársaságok, jelenleg összesen 8 üzemmel, 20 feletti telephelyen az ország több régiójában végzik tevékenységüket, városi és vidéki működési területen egyaránt. A három elosztótársaság esetén a munkairányítási rendszerben legalább 80 fő munkairányító munkáját kell támogatni. A munkákat elvégző szerelői állomány a három társaság esetében több mint 750 fő, akik legalább 200 munkacsoportban végzik feladataikat, akik munkáját a bevezetendő rendszernek kell irányítania.
Műszaki követelményspecifikáció „3.5 Adatkapcsolatok” fejezete részletesen leírja, hogy mely rendszerekkel szükséges a Munkairányítási rendszer integrációját megvalósítani (a megvalósítás során a Munkairányítási rendszer oldali interfészek kialakítása az elvárás). Az elvárt integrációk száma jelen munkairányító rendszer esetén 19.
A részletes műszaki leírást, mennyiséget a közbeszerzési dokumentumok Műszaki leírás (Műszaki követelményspecifikáció) c. része tartalmazza. Alkalmazandó a 321/2015. (X.30.) Korm. r. 46. § (3) bekezdése.

Eligibility requirements: Az eljárásban nem lehet részvételi jelentkező (RJ) /közös RJ/, alvállalkozó (AV), ajánlattevő (AT) és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)–(2) bekezdésében, valamint a Kbt. 63. § -ban foglalt kizáró okok bármelyike fennáll, a Kbt. 62. § (1) bekezdés c) pontja szerinti kizáró okok tekintetében a Kbt. 62. § (1a) bekezdésben foglaltakat is figyelembe véve. Ajánlatkérő (AK) a Kbt. 74. § (1) bekezdése alapján kizárja az eljárásból azt a RJ-t, AT-t, AV-t, ill. az alkalmasság igazolásában részt vevő szervezetet, aki a kizáró okok hatálya alá tartozik, ill. aki részéről a kizáró ok az eljárás során következett be. A kizáró okok fenn nem állását az RJ /közös RJ-k/, valamint adott esetben az alkalmasság igazolásban részt vevő gazdasági szereplő előzetesen, az Egységes Európai Közbeszerzési Dokumentummal (EEKD – EKR űrlap formájában) köteles igazolni. Azon AV-k esetében, akik nem vesznek részt az alkalmasság igazolásában, a Kbt. 67. § (4) bekezdése alapján az RJ-nek kell nyilatkozni arról, hogy nem vesz igénybe a Kbt. 62. § (1)–(2) bekezdései vagy a Kbt. 63. § szerinti kizáró okok hatálya alá eső AV-t (EKR űrlap formájában). Öntisztázás: AK felhívja a figyelmet a Kbt. 64. §-ában foglaltakra. AK a Kbt. 69. § (4)–(6) bekezdéseiben foglaltak alapján az értékelési szempontokra figyelemmel legkedvezőbbnek tekinthető AT-t, megfelelő határidő tűzésével, felhívja a kizáró okok és az alkalmassági követelmények tekintetében a közbeszerzési dokumentumokban előírt igazolások benyújtására, valamint és az érintett ajánlattevők ajánlata vonatkozásában ellenőrzi a Kbt. 69. § (11) bekezdés szerinti adatbázisok adatait. AK az eljárást lezáró döntés meghozatalát megelőzően dönthet úgy, hogy nemcsak a legkedvezőbb, hanem az értékelési sorrendben azt követő, meghatározott számú következő legkedvezőbb AT-t is felhívja az igazolások benyújtására. AK felhívja a gazdasági szereplők figyelmét a Kbt. 69.§ (7) bekezdésében foglaltakra, vagyis ha az ajánlatkérőnek a részvételi jelentkezések és az ajánlatok bírálata során kétsége merül fel valamely gazdasági szereplő nyilatkozatának valóságtartalmára vonatkozóan vagy az ajánlatkérő megítélése szerint az eljárás megfelelő lefolytatásához egyéb okból szükséges, bármikor öt munkanapos határidő tűzésével kérheti az érintett ajánlattevőt vagy részvételre jelentkezőt, hogy nyújtsa be a (4) bekezdés szerinti igazolásokat. Az igazolások benyújtására felhívott AT/RJ-nek az alábbiak szerinti kell igazolnia, hogy vele szemben az előírt kizáró okok nem állnak fenn: — MAGYARORSZÁGon letelepedett AT/RJ-nek a kizáró okok hiányát a 321/2015. (X. 30.) Korm. rendelet (a továbbiakban: „Kr.”) 8. §-ában foglaltak szerint kell igazolni, — Nem MAGYARORSZÁGon letelepedett AT/RJ-nek a kizáró okok hiányát a Kr. 10. §-ában foglaltak szerint kell igazolni. A kizáró okok hiányának igazolása során a Kr. 12-16. §-aiban foglaltak megfelelően irányadóak. A kizáró okokra vonatkozó igazolások tekintetében alkalmazandó a Kr. 1. § (7) bekezdésében foglalt rendelkezés. RJ-nek nyilatkoznia kell, hogy vonatkozásában folyamatban van-e változásbejegyzési eljárás (nemleges tartalmú nyilatkozat is benyújtandó) (EKR űrlap formájában). Folyamatban lévő változásbejegyzési eljárás esetében az RJ köteles ajánlatához csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. AK felhívja a figyelmet a Kbt. 35. § (2a), (7); 41/A. § (1), (3), (4), (5); 65. § (12); 69. § (11)–(11a)-ban foglaltakra.